Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
17 ก.พ. 2559

SET ลุ้นดีดตัวที่แนวรับ 1,275 จุด
ดัชนี SET อยู่ที่ 1,282.07 จุด -7.29 จุด -0.57% ปริมาณซื้อขาย 23,520  ลบ.
แนวรับ : 1,275  แนวต้าน :  1,298
 
สรุปทิศทางและแนวโน้มตลาด
แรงขายหุ้นใหญ่กดดัน SET ตั้งแต่เปิดตลาด…แนวรับ 1,275 จุด: SET ปรับลดลงตั้งแต่เปิดตลาด โดยแรงขายกระจายตัวทั้งในหุ้นขนาดใหญ่อย่างกลุ่มธนาคาร และสื่อสาร รวมไปถึงหุ้นขนาดกลางโดยเฉพาะรับเหมาฯ ที่ปรับลดลงแรง (ยังไม่มีการเปิดประมูลโครงการใหญ่ๆ หลังรถไฟรางคู่ปลายปีก่อน) โดย SET ปรับลดลงมาที่แนวรับบริเวณ 1,275 จุด ซึ่งเป็นแนวรับทางเทคนิค คาดว่าจะมีจังหวะ Rebound ระยะสั้นด้วยแนวต้าน 1,290 จุด
“ซื้อ” KCE…อัตรากำไรที่สูงขึ้นหนุนกำไรเติบโตแกร่งต่อเนื่อง: “ซื้อ” KCE ด้วยเป้าหมายพื้นฐาน 94 บาท และเป้าหมายระยะสั้นที่ 75 บาท ด้วยปัจจัยสนับสนุนจาก 1) กำไร ไตรมาส4/ 58 ที่ 665 บาทเติบโตแกร่ง +34% จากปีก่อน ด้วยอัตรากำไรขั้นต้นที่ดีขึ้นทำจุดสูงสุดใหม่ที่ 33.8% เพิ่มขึ้นจาก ไตรมาส1/58 ที่ 29% 2) Operating Leverage ที่เพิ่มขึ้นจากการใช้กำลังการผลิตที่เพิ่มขึ้นเป็นกว่า 80% ตั้งแต่ ไตรมาส1/59เป็นปัจจัยหนุนกำไรเติบโตแกร่ง 37% จากปีก่อน ในปี 59 ที่ 3 พันล้านบาท และคาดว่าจะเติบโตต่อเนื่อง 24% ในปี 60 เป็น 3.7 พันล้านบาท 3) ค่าเงินบาทที่อ่อนน่าเป็นปัจจัยหนุนอัตรากำไร
 
หุ้นที่น่าสนใจทางเทคนิค
AAV “ซื้อ” ราคาหุ้นเริ่มมีสัญญาณฟื้นตัวด้วยรูปแบบ Double Bottom ในกรอบการพักฐานคู่ขนาน พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ MACD ที่เริ่มวกชี้ขึ้น เป็นจังหวะซื้อเก็งกำไร มีแนวต้านแรกที่ 5.50 บาท และถัดไปที่ 5.75 บาท
STPI “ซื้อ” ราคาหุ้นแกว่งตัวพักฐานในกรอบขาขึ้นยืนเหนือเส้นค่าเฉลี่ย 3 เดือน สอดคล้องกับเส้นค่าเฉลี่ยเรียงตัวตัดกันทำ Golden Cross เป็นจังหวะซื้อเก็งกำไร มีแนวต้านแรกที่ 11.60 บาท และถัดไปตามกรอบที่ 12.00 บาท 